Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Francisco Pérez Arregui jaunak egindako galderaren erantzuna, Foru Diputazioak emana, Nafarroako Gobernuaren urteko aurrekontu-betearazpenaren barruan Erronkarin eta Zaraitzun eginiko inbertsioei buruzkoa. Galdera 2021eko martxoaren 5eko 32. Nafarroako Parlamentuko Aldizkari Ofizialean argitaratu zen.

ERANTZUNA
Navarra Suma talde parlamentarioari atxikitako foru parlamentari Francisco Pérez Arregui jaunak 10-21/PES-00105 zenbakiko galdera egin du, idatziz erantzutekoa. Honen bidez, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dio:
Galderan informazio hau eskatzen da: “Nafarroako Gobernuaren urteko aurrekontu-betearazpenaren barruan Erronkarin eta Zaraitzun 2010etik gaur arte eginiko inbertsioak”. Bada, ez dago dokumenturik berariaz jasotzen dituenik Erronkarin eta Zaraitzun 2010etik gaur arte eginiko inbertsioak, aurrekontu-betearazpenetik beretik harago. Nafarroako Gobernuaren aurrekontu-betearazpenari buruzko informazioa lortu ahalko duzu esteka honen bidez:
http://www.navarra.es/home_es/Gobierno+de+Navarra/Presupuesto/Cuentas/
Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena
